《后湖纪事和同僚联句韵 其三》
明代·陈恩

偶乘公暇共过湖，夙志初怀觉未孤。锦缆牙樯官座舫，平沙浅渚鸟交衢。

凌霄古木千章有，拂面红尘半点无。风景片时诗不尽，丹青还拟写冰壶。

作者简介：陈恩，字宏济。东莞人。英弼孙。明孝宗弘治二年（一四八九）举人，初授福建南安训导，以课最擢大理寺司务，历户部员外郎中，寻擢云南广南知府，未几卒于任。明嘉靖《广东通志》卷六二、清道光《广东通志》卷二七六有传。